На основу члана 46. став 1. Закона о планирању и изградњи ("Службени гласник РС",  
бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14 и 145/14) и члана 37. став 1. тачка 5. Статута општине Инђија („Службени лист општине Инђија“ бр. 9/13 - пречишћен текст и 7/18), Скупштина општине Инђија, на седници одржаној 20.јула 2018. године, доноси

**ОДЛУКУ**

**О ИЗРАДИ ИЗМЕНА И ДОПУНА**

**ПЛАНА ГЕНЕРАЛНЕ РЕГУЛАЦИЈЕ** **НАСЕЉА ИНЂИЈА**

Члан 1.

Приступа се изради Измена и допуна Плана генералне регулације насеља Инђија („Службени лист општина Срема“, бр. 14/06 и 30/11, у даљем тексту: Измене и допуне Плана).

Члан 2.

Овом одлуком утврђује се оквирна граница обухвата Измена и допуна Плана, а коначна граница обухвата Измена и допуна Плана ће се дефинисати Нацртом плана.

Измене и допуне Плана се односе на део блока број 21, површине око 5,6 hа.

Почетна тачка описа оквирне границе Измена и допуна Плана генералне регулације насеља Инђија се налази на тромеђи улице Војвођанских бригада, катастарска парцела 4040/129 и катастарских парцела 4040/82 и 4040/83.

Од тромеђе граница у правцу североистока прати северозападну међу улице Војвођанских бригада до четворомеђе улице, катастарске парцеле 1189/2 и 4040/129 и катастарских парцела 4040/134 и 4040/135.

Од четворомеђе граница у правцу југоистока пресеца улицу Војвођанских бригада и прати источну међу улице Господарске, катастарска парцела 4040/128 и пресецајући улицу Бановић Страхиње, катастарска парцела 4061/21 долази до тромеђе улице и катастарских парцела 4060/132 и 4060/133.

Од тромеђе граница наставља у правцу југозапада и прати јужну међу улице Бановић Страхиње и долази до тромеђе улице Бановић Страхиње, катастарска парцела 4061/21, улице Церске, катастарска парцела 4061/22 и катастарске парцеле 4060/115.

Од тромеђе граница у правцу северозапада пресеца улицу Бановић Страхиње и прати западну међу улице Церске, катастарска парцела 4040/102 и пресецајући улицу Војвођанских бригада долази до почетне тачке описа оквирне границе обухвата Измена и допуна Плана генералне регулације насеља Инђија.

Предметна локација се налази у катастарској општини Инђија.

Шири графички приказ обухвата планског подручја је саставни део ове Одлуке.

Члан 3.

Услови и смернице од значаја за израду Измена и допуна Плана дати су у планском документу вишег реда – Просторном плану општине Инђија („Службени лист општине Инђија“, број 7/12).

За израду Измена и допуна Плана потребне сукатастарско-топографскеподлоге у размери 1:1000.

Члан 4.

Принципи планирања, коришћења, уређења и заштите простора у обухвату Измена и допуна Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

Члан 5.

Циљ израде Измена и допуна плана је редефинисање намене и регулације у делу блока број 21, као и дефинисање правила уређења и грађења за планиране садржаје, који ће омогућити директно спровођење.

Члан 6.

Концептуални оквир планирања, коришћења, уређења и заштите планског подручја подразумева оптимално коришћење постојећих потенцијала подручја, редефинисање планираних намена, заштита подручја и усклађивање са потребама корисника простора.

Структуру основних намена простора и коришћења земљишта у обухвату Измена и допуна Плана чине: зона центра (централни садржаји, становање и пословање), комплекс дечије установе, комплекс верског објекта и улични коридори.

Члан 7.

Ефективан рок за израду Нацрта Измена и допуна Плана је 60 (шездесет) дана, од дана достављања Обрађивачу Извештаја о обављеном раном јавном увиду, достављања адекватног катастарског плана са ажурним стањем на терену, као и услова за уређење простора од органа, организација и предузећа који су Законом овлашћени да их утврђују.

Члан 8.

Средства за израду Плана обезбеђује општина Инђија.

Оквирна финансијска средства потребна за израду Измена и допуна Плана износе 760.000,00 динара.

Члан 9.

Обрађивач Плана је Јавно предузеће за просторно и урбанистичко планирање и пројектовање „Завод за урбанизам Војводине“ Нови Сад, Железничка број 6/III.

Члан 10.

После доношења ове Одлуке, носилац израде Измена и допуна Плана - орган надлежан за послове урбанизма општине Инђија организоваће упознавање јавности са општим циљевима и сврхом израде Плана, могућим решењима за развој просторне целине, као и ефектима планирања, у поступку оглашавања раног јавног увида.

Рани јавни увид оглашава се седам дана пре отпочињања увида, у средствима јавног информисања и у електронском облику на интернет страници јединице локалне самоуправе и на интернет страници доносиоца плана и траје 15 дана од дана објављивања.

Члан 11.

Пре подношења органу надлежном за његово доношење, Измене и допуне Плана подлежу стручној контроли и излажу се на јавни увид.

Излагање Измена и допуна Плана на јавни увид оглашава се у дневном листу и локалном листу и траје 30 дана од дана оглашавања, када ће се објавити подаци о времену и месту излагања Плана на јавни увид, о начину на који заинтересована правна и физичка лица могу доставити примедбе на План, као и друге информације које су од значаја за јавни увид.

Члан 12.

Саставни део ове Одлуке је Решење о неприступању изради Извештаја о стратешкој процени утицаја Измена и допуна Плана генералне регулације насеља Инђија на животну средину, број 35-255/2018-IV-02 од 26.06.2018. године, које је донело Одељење за урбанизам, комунално-стамбене послове и заштиту животне средине Општинскe управе општине Инђија.

Члан 13.

Измене и допуне Плана сачиниће се у 4 (четири) примерака у аналогном и 4 (четири) примерака у дигиталном облику, од чега ће по један примерак потписаног Плана у аналогном облику и по један примерак плана у дигиталном облику чувати у својој архиви Обрађивач, а преостали примерци ће се чувати у органима Општине.

Члан 14.

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:35-353/2018-I Председник,

Дана,20.јула 2018.године

И н ђ и ј а Милан Предојевић